PROJEKTS

LĪGUMS Nr. FM VID 2024/149

Norakstītās infrastruktūras demontāža un utilizācija

|  |  |
| --- | --- |
| Rīgā  | Dokumenta datums ir tā elektroniskās parakstīšanas datums  |

**Valsts ieņēmumu dienests**, tā ģenerāldirektora vietnieces Antras Gremzdes personā, kura rīkojas saskaņā ar Valsts ieņēmumu dienesta ģenerāldirektora 2023.gada 1. decembra pilnvaru Nr. 572 “Par A.Gremzdes pilnvarojumu” (turpmāk – Pasūtītājs vai VID), no vienas puses, un

**\_\_\_\_\_\_\_\_\_\_\_\_\_\_\_\_**, vienotais reģistrācijas Nr. \_\_\_\_\_\_\_\_\_\_\_\_\_,tā\_ \_\_\_\_\_\_\_\_\_\_\_\_\_\_\_ personā (turpmāk – Izpildītājs), kurš rīkojas saskaņā ar \_\_\_\_\_\_\_\_\_\_, no otras puses, abi kopā saukti arī Puses, bet atsevišķi – Puse, pamatojoties uz iepirkuma Nr. FM VID 2024/149 “Norakstītās infrastruktūras demontāža un utilizācija” rezultātiem, noslēdz šādu līgumu (turpmāk – Līgums).

**1. LĪGUMA PRIEKŠMETS**

**1.1.** Izpildītājs apņemas veikt Pasūtītāja īpašumā esošās norakstīto līnijveida inženierbūvju un iekārtu (turpmāk – Infrastruktūra) demontāžu un utilizāciju un nepieciešamās dokumentācijas sagatavošanu un iesniegšanu Būvniecības informācijas sistēmā (BIS) (turpmāk – Pakalpojums).

**1.2.** Demontāža tiek veikta Infrastruktūras atrašanās vietā - Rīgas brīvostas muitas kontroles punkts, Birztalu iela 15, Rīga, LV-1015. Detalizēts Infrastruktūras raksturojums un sastāvdaļas norādītas Līguma pielikumā, kas ir Līguma neatņemama sastāvdaļa.

**2. LĪGUMA SUMMA UN NORĒĶINU KĀRTĪBA**

**2.1.** Līguma kopējā summa ir **\_\_\_\_\_\_** **EUR** (\_\_\_\_ *euro* un \_\_ centi) *(Tiks papildināts atbilstoši izvēlētā pretendenta piedāvājumam)* bez pievienotās vērtības nodokļa (turpmāk – PVN). PVN samaksu saskaņā ar Latvijas Republikas normatīvajiem aktiem veic Izpildītājs.

**2.2.** Līguma 2.1.apakšpunktā norādītajā Līguma kopējā summā ir ietvertas visas izmaksas, kas saistītas ar Infrastruktūras demontāžas, nogādāšanas utilizācijai un utilizācijas nodrošināšanu, nepieciešamo tehnisko aprīkojumu, transporta izdevumiem, iekraušanas/izkraušanas un demontāžas teritorijas satīrīšanas izdevumiem, nepieciešamās dokumentācijas sagatavošanai, nodokļiem (izņemot – PVN), atļaujām no trešajām personām un citas ar līguma savlaicīgu un kvalitatīvu izpildi saistītas izmaksas.

* 1. Pēc Līguma 3.2.apakšpunktā noteiktā Pakalpojuma nodošanas-pieņemšanas akta abpusējas parakstīšanas Izpildītājs sagatavo rēķinu un elektroniski nosūta to Pasūtītājam uz elektroniskā pasta adresi FP.lietvediba@vid.gov.lv, e-rēķinus uz eAdresi: \_EINVOICE\_VID@90000069281. Izpildītājs apliecina, ka elektroniskais rēķins tiks sagatavots un iesniegts atbilstoši normatīvajiem aktiem par elektronisko dokumentu sagatavošanu. Elektroniski nosūtīts rēķins tiek uzskatīts par saņemtu nākamajā darba dienā pēc tā nosūtīšanas uz šajā apakšpunktā norādīto elektroniskā pasta adresi vai eAdresi.

**2.4.** Pasūtītājs pēc darbu veikšanas veic samaksu saskaņā ar Līguma 2.1.apakšpunktā norādīto Pakalpojuma cenu, pārskaitot naudu uz Piegādātāja norādīto norēķinu kontu bankā 30 (trīsdesmit) dienu laikā, no dienas kad Pušu pilnvarotās personas ir abpusēji parakstījušas nodošanas – pieņemšanas aktu un Izpildītājs iesniedzis rēķinu.

**2.5.** Ja piemēroto sankciju dēļ Pasūtītājam nav tiesības veikt samaksu Izpildītājam par faktiski sniegto Pakalpojumu, Pasūtītājs atliek samaksas veikšanu un samaksai noteiktais termiņš tiek apturēts līdz brīdim, kad pret Līguma 8.4.1.apakšpunktā norādītajiem sankciju subjektiem tiek atceltas sankcijas un maksājumu ir iespējams veikt.

**3. PAKALPOJUMA SNIEGŠANAS KĀRTĪBA**

**3.1.** Izpildītājs apņemas:

**3.1.1.** izpildīt Pakalpojumu \_\_\_\_ (\_) mēnešu *(Tiks papildināts atbilstoši izvēlētā pretendenta piedāvājumam, bet ne ilgāk kā 3 (trīs) mēneši)* laikā no Līguma abpusējas parakstīšanas dienas. Pakalpojums ir uzskatāms par veiktu ar dienu, kas norādīta abpusēji parakstītā Līguma 3.2.apakšpunktā noteiktajā nodošanas - pieņemšanas aktā;

**3.1.2.** iesniegt Pasūtītājam Būvnieka civiltiesiskās atbildības apdrošināšanas polisi būvniecības darbu veikšanai pirms darbu uzsākšanas;

**3.1.3.** sagatavot un iesniegt Būvniecības informācijas sistēmā (BIS) būvniecības ieceri Infrastruktūras demontāžai (paziņojums par būvniecību). Paziņojums iesniedzams atbilstoši Ministru kabineta 2014.gada 19.augusta noteikumu Nr. 501 “Elektronisko sakaru inženierbūvju būvnoteikumi” 6.3punktam. Iesniegt nepieciešamos dokumentus un saņemt atzīmi par būvdarbu uzsākšanas nosacījumu (BUN) izpildi;

**3.1.4.** veikt Infrasturktūras demontāžu. Demontētās Infrastruktūras materiālus nodot utilizācijai. Infrastruktūras izvešanas laikā no tās atrašanās vietas nodrošināt, ka teritorijas daļa, kurā Infrastruktūra atradās un kurā tika veikta tās demontāža, iekraušana, savākšana transportlīdzeklī, ir sakopta un uz tās neatrodas izvedamās Infrastruktūras sastāvdaļu detaļas u.c., kas radušās Infrastruktūras demontāžas un iekraušanas laikā;

**3.1.5.** veikt segumu (bruģis, zāliens) atjaunošanas darbus demontētās Infrastruktūras vietās;

**3.1.6.** pēc būvdarbu pabeigšanas būvniecības, uz būvniecības ierosinātāja pilnvaras pamata, Izpildītājs sagatavo Infrastruktūras novietojuma izpildmērījuma plānu. Izpildmērījumā par līnijveida inženierbūves nojaukšanu norāda nojauktās līnijveida inženierbūves daļas sākuma un beigu punktu, nojaukto daļu pārsvītrojot ar krustiņu. Izpildmērījums sagatavojams atbilstoši Ministru kabineta 2012.gada 24.aprīļa noteikumiem Nr.281 “Augstas detalizācijas topogrāfiskās informācijas un tās centrālās datubāzes noteikumi” un iesniedzams BIS akcepta saņemšanai no Rīgas domes būvju uzmērīšanas nodaļas.

**3.2.** Kad Izpildītājs ir izpildījis Līguma 3.1.2. – 3.1.6.apakšpunktā noteikto, Pušu pilnvarotās personas ar drošu elektronisko parakstu paraksta Pasūtītāja sagatavoto nodošanas – pieņemšanas aktu, kurā norāda vismaz šādu informāciju – Līguma numuru, Izpildītāju, Pasūtītāju, Pakalpojumu, tā sniegšanas laiku un cenu. Ja Pakalpojums sniegts kavējot Līgumā norādīto termiņu Pakalpojuma nodošanas-pieņemšanas aktā norāda kavējuma ilgumu darba dienās un Līgumā paredzēto līgumsoda piemērošanas punktu. Abpusēji parakstīts šajā apakšpunktā noteiktais akts ir pamats rēķina izrakstīšanai par Pakalpojuma sniegšanu.

**3.3.** *Izpildītājam/ Izpildītāja piesaistītajam apakšuzņēmējam, kurš norādīts Līguma 8.8.apakšpunktā,* Līguma darbības laikā atbilstoši Ministru kabineta 2010.gada 30.novembra noteikumiem Nr.1082 “Kārtība, kādā piesakāmas A, B un C kategorijas piesārņošanas darbības un izsniedzamas atļaujas A un B kategorijas piesārņojošo darbību veikšanai” ir spēkā esoša atļauja B kategorijas piesārņojošo darbību veikšanai, kas saistītas ar metāla atkritumu, tai skaitā elektrisko un elektronisko iekārtu atkritumu apstrādi smalcinātājos (atļaujas Nr. \_\_\_\_\_\_\_, atļauja ir spēkā līdz \_\_\_\_\_\_ ). *(Tiks precizēts atbilstoši izvēlētā pretendenta piedāvājumam)*

**3.4.** Izpildītājs, parakstot Līgumu, apliecina, ka Līguma saistību izpildē neveiks darījumus (neiegādāsies preces vai pakalpojumus) ar tādu fizisku vai juridisku personu, kurai tieši vai netieši ir piemērotas (tai skaitā tās dalībniekam, valdes vai padomes loceklim, patiesā labuma guvējam, pārstāvēttiesīgai personai vai prokūristam, vai personai, kura ir pilnvarota pārstāvēt juridisko personu darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, pārstāvēttiesīgai personai vai prokūristam, ja juridiskā persona ir personālsabiedrība) starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas.

**3.5.** Izpildītājs nodrošina, ka Līguma izpildē piedalīsies tikai šādi speciālisti: \_\_\_\_\_\_\_\_\_\_\_\_\_\_\_\_\_\_\_ *(Tiks papildināts atbilstoši izvēlētā pretendenta piedāvājumam)*, kuri atbilst Līguma 8.6.apakšpunkta prasībām. Nepieciešamības gadījumā Izpildītājs ir tiesīgs nomainīt šajā apakšpunktā sākotnēji norādītos speciālistus ar citiem, kuri atbilst Līguma 8.6.apakšpunktā noteiktajām prasībām, kā arī piesaistīt Līguma izpildē papildu speciālistus, bet tiem ir jāatbilst Līguma 8.6.apakšpunktā noteiktajām prasībām, to rakstiski saskaņojot ar VID Nodrošinājuma pārvaldes direktoru vai VID Nodrošinājuma pārvaldes direktora vietnieku, vai personu, kura viņus aizvieto. Izpildītājs, rakstiski saskaņojot speciālistu nomaiņu un papildus speciālista piesaisti, norāda piedāvātā speciālista personas kodu un esošo vai prognozējamo darba tiesisko attiecību veidu. Atbilstoši Ministru kabineta 2021. gada 6. jūlija noteikumu Nr.508 “Kritiskās infrastruktūras, tajā skaitā Eiropas kritiskās infrastruktūras, apzināšanas, drošības pasākumu un darbības nepārtrauktības plānošanas un īstenošanas kārtība” (turpmāk – MK noteikumi Nr.508) 16.punktam, Ministru kabineta 2011.gada 1.februāra noteikumu Nr.100 “Informācijas tehnoloģiju kritiskās infrastruktūras drošības pasākumu plānošanas un īstenošanas kārtība” (turpmāk – MK noteikumi Nr.100) 6.punktam un 2015.gada 28.jūlija Ministru kabineta noteikumu Nr.442 “Kārtība, kādā tiek nodrošināta informācijas un komunikācijas tehnoloģiju sistēmu atbilstība minimālajām drošības prasībām” (turpmāk - MK noteikumi Nr.442) Nr.442 36.1 un 36.3punktam pirms speciālista nomaiņas vai papildu speciālista piesaistes saskaņošanas informāciju par speciālistu Pasūtītājs nosūta pārbaudei Satversmes aizsardzības birojam. Pasūtītāja vārdā šajā apakšpunktā noteikto vēstuli paraksta VID patstāvīgās struktūrvienības vadītājs. Gadījumā, ja par Izpildītāja piedāvāto speciālistu tiek saņemts negatīvs atzinums no kompetentajām drošības iestādēm, speciālista nomaiņa un papildu speciālista piesaiste netiek saskaņota. Speciālistu nomaiņas un papildu speciālistu piesaistes gadījumā nav nepieciešams veikt grozījumus Līgumā.

**3.6.** Izpildītājs, parakstot Līgumu, apliecina, ka viņam ir zināms Infrastruktūras raksturojums un sastāvdaļas.

**3.7.** *Izpildītājs/ Izpildītāja piesaistītais apakšuzņēmējs, kurš norādīts Līguma 8.8.apakšpunktā,* Līguma darbības laikā ir reģistrēts būvkomersants (reģ. Nr. \_\_\_\_\_). *(Tiks papildināts atbilstoši izvēlētā pretendenta piedāvājumam)*

**4. PUŠU ATBILDĪBA**

**4.1.** Pusēm saskaņā ar Latvijas Republikas Civillikumu ir pienākums atlīdzināt otrai Pusei nodarītos tiešos vai netiešos zaudējumus, ja tādi ir radušies Puses prettiesiskas rīcības (darbība vai bezdarbība) rezultātā, kam par iemeslu ir ļauns nolūks vai rupja neuzmanība, un ir konstatēts un dokumentāri pamatoti pierādīts zaudējumu esamības fakts un zaudējumu apmērs, kā arī cēloniskais sakars starp prettiesisko rīcību (darbību un bezdarbību) un nodarītajiem zaudējumiem. Puses nav atbildīgas par nejaušu zaudējumu atlīdzināšanu.

**4.2.** Par Līguma 2.4.apakšpunktā noteiktā maksājuma termiņa neievērošanu, Izpildītājam ir tiesības pieprasīt Pasūtītājam maksāt līgumsodu 0,5% (puse no viena procenta) apmērā no termiņā nesamaksātās summas bez PVN par katru nokavēto maksājuma dienu. Saskaņā ar šo punktu aprēķinātais līgumsods nedrīkst pārsniegt 10% (desmit procentus) no kavētā maksājuma summas bez PVN.

**4.3.** Ja Izpildītājs neievēro Līguma 3.1.1.apakšpunktā noteikto Pakalpojuma izpildes termiņu, Pasūtītājs pieprasa un Izpildītājs maksāt līgumsodu 0,5% (puse no viena procenta) apmērā no Līguma kopējās summas bez PVN par katru nokavēto darba dienu. Saskaņā ar šo apakšpunktu aprēķinātais līgumsods nedrīkst pārsniegt 10% (desmit procentus) no Līguma 2.1.apakšpunktā noteiktās Līguma kopējās summas bez PVN.

**4.4.** Līgumsoda samaksa neatbrīvo Puses no pārējo Līguma saistību izpildes un zaudējumu atlīdzināšanas pienākuma.

**4.5.** Ja nokavēta kādas Līgumā noteiktas saistības izpilde, līgumsods aprēķināms par periodu, kas sākas nākamajā kalendārajā dienā pēc Līgumā noteiktā saistības izpildes termiņa un ietver dienu, kurā saistība izpildīta. Līgumsodu aprēķina no attiecīgās summas bez PVN.

**4.6.** Saskaņā ar Līgumu Pusei aprēķinātie līgumsodi par neizpildīšanu īstā laikā (termiņā) kopumā nedrīkst pārsniegt 10% (desmit procentus) no Līguma 2.1.apakšpunktā noteiktās Līguma kopējās summas.

**5. LĪGUMA DARBĪBAS TERMIŅŠ**

**5.1.** Līgums stājas spēkā ar pēdējā pievienotā droša elektroniskā paraksta un tā laika zīmoga datumu.

**5.2.** Līgums ir spēkā līdz Pušu saistību pilnīgai izpildei.

**5.3.** Pasūtītājam ir tiesības vienpusēji izbeigt Līgumu vismaz 1 (vienu) darba dienu iepriekš rakstiski paziņojot par to Izpildītājam, ja:

**5.3.1.** atbilstoši Starptautisko un Latvijas Republikas nacionālo sankciju likumam Līguma 8.4.1.apakšpunktā norādītajiem sankciju subjektiem ir piemērotas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts noteiktās sankcijas, kuru dēļ Līgumu nav iespējams izpildīt vai Līguma izpilde tiek būtiski kavēta;

**5.3.2.** uz Izpildītāju Līguma spēkā esības laikā iestājas kāds no nosacījumiem, kas izriet no Padomes Regulas (ES) Nr. 833/2014 (2014. gada 31. jūlijs) 5.k. panta 1.punktā noteiktā.

**5.4.** Pasūtītājs nekavējoties vienpusēji atkāpjas no Līguma, ja attiecībā uz jauno Izpildītāja patiesā labuma guvēju, par kuru Izpildītājs sniedz informāciju Pasūtītājam atbilstoši Līguma 8.6.apakšpunktam, iestājas Ministru kabineta noteikumu Nr.442 36.1punktā noteiktais ierobežojums un kompetentā valsts drošības iestāde nesaskaņo Līguma turpināšanu.

**5.5.** Pusēm ir tiesības vienpusēji izbeigt Līguma darbību 30 (trīsdesmit) dienas iepriekš, rakstiski paziņojot par to otrai Pusei.

**6. PASŪTĪJUMA KONFIDENCIALITĀTE**

**6.1.** Izpildītājs apņemas visā pušu sadarbības laikā, kā arī pēc tam neizpaust trešajām personām ar Līguma izpildi iegūto, tā rīcībā esošo tehnisko, finansiālo un citu informāciju par Pasūtītāju, kā arī informāciju saistībā ar Pasūtītājam sniegto Pakalpojumu. Visa informācija, ko Pasūtītājs sniedz Izpildītājam saistībā ar Līguma izpildi, kā arī Līguma izpildes laikā, tiek uzskatīta par neizpaužamu, un nedrīkst tikt izpausta vai padarīta publiski pieejama bez Pasūtītāja rakstiskas piekrišanas.

**6.2.** Augstāk minētā informācija netiek uzskatīta par neizpaužamu, ja tā kļuvusi publiski pieejama saskaņā ar Latvijas Republikas normatīvajos aktos noteiktajām prasībām (iekļauta Pušu administrācijas un grāmatvedības sagatavotos publiska rakstura pārskatos un atskaitēs u.tml.) vai ja informāciju pieprasa Latvijas Republikā spēkā esošajos normatīvajos aktos noteiktās institūcijas vai organizācijas, kurām uz to ir likumīgas tiesības.

**6.3.** Puses ar informācijas prettiesisku izpaušanu Līguma ietvaros saprot - tās nodošanu mutiski, rakstiski, elektroniski vai jebkādā citā tehniskā veidā, tās kopēšanu, pavairošanu, kopēšanu datu nesējos, izplatīšanu, pārdošanu, dāvināšanu, iznomāšanu, izmainīšanu, pārveidošanu, labošanu un nodošanu trešajām personām vai citas līdzīgas darbības ar neizpaužamu informāciju.

**7. NEPĀRVARAMA VARA**

* 1. Līgumā par nepārvaramas varas apstākļiem atzīst notikumu, no kura nav iespējams izvairīties un kura sekas nav iespējams pārvarēt; kuru Līguma slēgšanas brīdī nebija iespējams paredzēt; kas nav radies Puses vai tās kontrolē esošas personas kļūdas vai rīcības dēļ un, kas padara saistību izpildi ne tikai apgrūtinošu, bet arī neiespējamu. Puses tiek atbrīvotas no atbildības par pilnīgu vai daļēju Līgumā noteikto saistību neizpildi, ja un kad šāda neizpilde ir notikusi nepārvaramas varas (*Force majeure*) rezultātā.
	2. Par nepārvaramu varu netiek uzskatīta Izpildītāja speciālistu nepieejamība darba nespējas vai citu iemeslu dēļ, (ja vien minētās problēmas tieši neizriet no nepārvaramas varas).
	3. Pusei, kuras līgumsaistību izpildi ietekmējuši nepārvaramas varas apstākļi, bez kavēšanās, bet ne vēlāk kā 10 (desmit) darba dienu laikā pēc šādu apstākļu iestāšanās rakstiski jāinformē par to otra Puse un paziņojumam jāpievieno apstiprinājums, ko izsniegušas kompetentas iestādes un kurš satur minēto apstākļu apstiprinājumu un raksturojumu, ja attiecīgajā gadījumā kompetentas iestādes ir tiesīgas izsniegt šādu dokumentu.
	4. Puses tiek atbrīvotas no atbildības saskaņā ar Līguma 7.1.apakšpunktu tikai par to laiku, kurā pastāv nepārvaramas varas apstākļi. Ja šie apstākļi turpinās ilgāk par 2 (diviem) mēnešiem no Līguma 7.3.apakšpunktā minētā paziņojuma saņemšanas dienas, katrai Pusei ir tiesības vienpusēji izbeigt Līgumu saistībā ar tā izpildīšanas neiespējamību.
	5. Iestājoties nepārvaramas varas apstākļiem, Līgums var tikt izbeigts nekavējoties, par to Pusēm rakstiski vienojoties.

**8. CITI NOTEIKUMI**

**8.1.** Līgums satur pilnīgu Pušu vienošanos attiecībā uz Līguma priekšmetu un atceļ visas iepriekšējās sarunas, saraksti un vienošanās, kas pastāvējušas starp Pusēm līdz Līguma parakstīšanai attiecībā uz Līguma priekšmetu.

**8.2.** Kādam no Līguma noteikumiem zaudējot spēku normatīvo aktu grozījumu gadījumā, Līgums nezaudē spēku tā pārējos punktos, un šajā gadījumā Pušupienākums ir piemērot Līgumu atbilstoši spēkā esošajiem normatīvajiem aktiem.

**8.3.** Ja kādai no Pusēm tiek mainīts juridiskais statuss, Pušu amatpersonu paraksta tiesības, īpašnieki vai vadītāji, vai kādi Līgumā minētie Pušu rekvizīti, tālruņa numuri, e-pasta adreses, adreses u.c., tad tā nekavējoties rakstiski paziņo par to otrai Pusei.Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par otru Pusi. Šajā apakšpunktā minētie nosacījumi attiecas arī uz Līgumā minētajām Pušu pilnvarotajām personām un to rekvizītiem. Šajā apakšpunktā minēto paziņojumu no Pasūtītāja puses ir tiesīgs parakstīt patstāvīgās attiecīgas struktūrvienības vadītājs.

* 1. Izpildītājs 2 (divu) darba dienu laikā rakstveidā informē Pasūtītāju:

**8.4.1.** par tam tieši vai netieši piemērotajām sankcijām Starptautisko un Latvijas Republikas nacionālo sankciju likuma izpratnē (tai skaitā arī, ja dalībniekam, valdes vai padomes loceklim, patiesā labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt Izpildītāju darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja Izpildītājs ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts sankcijas);

**8.4.2.** ja mainās Izpildītāja dalībnieki, valdes un padomes locekļi, pārstāvēttiesīgās personas, prokūristi vai personas, kuras ir pilnvarotas pārstāvēt Izpildītāju darbībās, kas saistītas ar filiāli, vai personālsabiedrības biedri, tās valdes vai padomes locekļi, patiesā labuma guvēji, pārstāvēttiesīgās personas vai prokūristi, ja Izpildītājs ir personālsabiedrība, un informācija par šajā apakšpunktā minētajām personām Uzņēmumu reģistra atvērto datu vietnē: <https://info.ur.gov.lv/#/data-search> nav publicēta;

**8.4.3.** ja uz Izpildītāju Līguma spēkā esības laikā iestājas kāds no nosacījumiem, kas izriet no Padomes Regulas (ES) Nr. 833/2014 (2014. gada 31. jūlijs) 5.k. panta 1.punktā noteiktā.

* 1. Izpildītāja patiesais labuma guvējs un apakšuzņēmēji ir tādi, par kuriem Pasūtītājs ir saņēmis pozitīvu atzinumu no kompetentajām drošības iestādēm, atbilstoši MK noteikumu Nr. 442 36.1 un 36.3punktam un MK noteikumu Nr.508 16.punktam.
	2. Izpildītāja patiesais labuma guvējs, apakšuzņēmēji un piesaistītie speciālisti ir tādi, par kuriem Pasūtītājs ir saņēmis pozitīvu atzinumu no kompetentajām drošības iestādēm, atbilstoši MK noteikumu Nr. 442 36.1 un 36.3punktam, MK noteikumu Nr.508 16.punktam un MK noteikumu Nr.100 6.punktam (neattiecas uz apakšuzņēmēju un patieso labuma guvēju).
	3. Izpildītāja patiesā labuma guvējs ir \_\_\_\_\_\_\_\_\_\_\_\_\_\_. Izpildītājam ir pienākums nekavējoties ziņot Pasūtītājam par Izpildītāja patiesā labuma guvēja maiņu. Pasūtītājs, atbilstoši MK noteikumu Nr. 442 36.1 un 36.3punktam, informāciju par patieso labuma guvēju nosūta pārbaudei Satversmes aizsardzības birojam.
	4. Izpildītāja piesaistītais/-ie apakšuzņēmējs/-i, ir:\_\_\_\_\_\_\_\_. Šajā apakšpunktā minētajam/-iem apakšuzņēmējam/-iem nododamā Līguma izpildes daļa ir \_\_\_\_\_\_\_\_\_\_\_\_\_\_\_\_.

*(Līguma 8.7. un 8.8.apakšpunkts tiks precizēts atbilstoši izvēlētā pretendenta piedāvājumam)*

* 1. Izpildītājs nav tiesīgs bez Pasūtītāja rakstveida saskaņošanas veikt Līguma 8.8.apakšpunktā norādīto apakšuzņēmēju nomaiņu un iesaistīt Līguma izpildē jaunus apakšuzņēmējus.
	2. Piedāvājot apakšuzņēmēju nomaiņu vai jauna apakšuzņēmēja piesaistīšanu Izpildītājs iesniedz Pasūtītājam apliecinājumu, ka uz piedāvāto apakšuzņēmēju neattiecas Padomes Regulas (ES) Nr. 833/2014 (2014. gada 31. jūlijs) 5.k. panta 1.punktā noteiktais. Pasūtītājs nepiekrīt apakšuzņēmēju nomaiņai vai jauna apakšuzņēmēja piesaistīšanai ja nav iesniegts šajā apakšpunktā noteiktais apliecinājums).
	3. atbilstoši MK noteikumu Nr. 442 36.1 un 36.3punktam un MK noteikumu Nr.508 16.punktam, pirms apakšuzņēmēja nomaiņas vai jauna apakšuzņēmēja piesaistes saskaņošanas informāciju par apakšuzņēmēju Pasūtītājs nosūta pārbaudei Satversmes aizsardzības birojam. Pasūtītāja vārdā šajā apakšpunktā noteikto vēstuli nosūta Valsts ieņēmumu dienesta Finanšu pārvaldes direktors vai persona, kura viņu aizvieto. Gadījumā, ja par Izpildītāja piedāvāto apakšuzņēmēju tiek saņemts negatīvs atzinums no kompetentajām drošības iestādēm, apakšuzņēmēja nomaiņa un jauna apakšuzņēmēja piesaiste netiek saskaņota.

**8.11.** Par Līguma grozījumiem, izņemot Līguma 3.5., 8.3., 8.7. un 8.8.apakšpunktā paredzēto gadījumu, Puses vienojas rakstiski. Rakstiskās vienošanās pievienojamas Līgumam un tās kļūst par Līguma neatņemamu sastāvdaļu.

**8.12.** Pušu reorganizācija nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta, Līgums paliek spēkā un tā noteikumi ir saistoši Pušu tiesību pārņēmējam.

**8.13.** Strīdus, kas var rasties Līguma izpildes rezultātā, Puses risina savstarpējo pārrunu ceļā. Ja vienošanās netiek panākta, tad strīdu risina tiesā Latvijas Republikas normatīvajos aktos noteiktajā kārtībā.

**8.14.** Jautājumus, kas nav atrunāti Līgumā, Puses risina saskaņā ar Latvijas Republikā spēkā esošajiem normatīvajiem aktiem.

**8.15.** Izpildītājs nedrīkst nodot savas tiesības, kas saistītas ar Līgumu vai izriet no tā, trešajām personām bez Pasūtītāja rakstiskas piekrišanas.

**8.16.** Puses vienojas, ka ar Līguma izpildi saistītos jautājumus risinās, tajā skaitā parakstīs Līguma 3.2.apakšpunktā noteikto nodošanas – pieņemšanas aktu, šādas Pušu pilnvarotās personas:

**8.16.1.**  no Pasūtītāja puses Valsts ieņēmumu dienesta Nodrošinājuma pārvaldes Muitas tehniskā aprīkojuma daļas projekta vadītājs Dzintars Melngailis (tālr. 67122577, e-pasts: Dzintars.Melngailis@vid.gov.lv), Valsts ieņēmumu dienesta Nodrošinājuma pārvaldes Muitas tehniskā aprīkojuma daļas iekārtu ekspluatācijas inženieris Andris Kauliņš (tālr. 67122576, e-pasts: Andris.Kaulins@vid.gov.lv);

**8.16.2.** no Izpildītāja puses: \_\_\_\_\_\_\_\_\_\_\_\_\_ (tālrunis: , e-pasta adrese: ).

**8.17.** Līgums sastādīts uz 7 (septiņām) lappusēm ar pielikumu uz 4 (četrām) lappusēm latviešu valodā elektroniska dokumenta veidā un parakstīts ar drošu elektronisko parakstu.

**9. PUŠU REKVIZĪTI**

|  |  |
| --- | --- |
| **Pasūtītājs:** **Valsts ieņēmumu dienests**Talejas iela 1, Rīga, LV-1978NMR kods 90000069281Tālr.:67122689 e-pasts: vid@vid.gov.lv eAdrese: \_DEFAULT@90000069281Norēķinu rekvizīti:Valsts kaseKods: TRELLV22Konts LV26TREL2130056037000ģenerāldirektora vietniece A. Gremzde  | **Izpildītājs:** Reģ. Nr. Tālr. e-pasts: eAdrese:Norēķinu rekvizīti:Kods: Konts:   |

DOKUMENTS IR PARAKSTĪTS ELEKTRONISKIAR DROŠU ELEKTRONISKO PARAKSTU UN SATUR LAIKA ZĪMOGU

Pielikums

līgumam “Norakstītās infrastruktūras

demontāža un utilizācija”

Nr. FM VID 2024/149

Dokumenta datums ir tā

elektroniskās parakstīšanas datums

 **Infrastruktūras raksturojums un sastāvdaļas**

*(Tiks papildināts atbilstoši Tehniskā piedāvājuma 1.pielikumam)*

**Pušu paraksti:**

|  |  |
| --- | --- |
| **Pasūtītājs:**  ģenerāldirektora vietniece A. Gremzde | **Izpildītājs:** |

DOKUMENTS IR PARAKSTĪTS ELEKTRONISKIAR DROŠU ELEKTRONISKO PARAKSTU UN SATUR LAIKA ZĪMOGU